**SAISTOŠIE NOTEIKUMI**

Liepājā

|  |  |  |
| --- | --- | --- |
|  2024. gada \_\_\_\_\_\_\_\_ |   Nr.  |  |
| Grozījumi Liepājas valstspilsētas pašvaldības domes 2023. gada 15. jūnija saistošajos noteikumos Nr.9 “Liepājas valstspilsētas pašvaldības atkritumu apsaimniekošanas saistošie noteikumi” |
|  | Izdoti saskaņā ar Atkritumu apsaimniekošanas likuma 8. panta pirmās daļas 3. punktu  |

Izdarīt Liepājas valstspilsētas pašvaldības domes 2023. gada 15. jūnija saistošajos noteikumos Nr. 9 “Liepājas valstspilsētas pašvaldības atkritumu apsaimniekošanas saistošie noteikumi” (Latvijas Vēstnesis 2023., 140. nr.) šādus grozījumus:

1. Aizstāt visā tekstā vārdus "bioloģiski noārdāmie atkritumi" (attiecīgā locījumā) ar vārdiem "bioloģiskie atkritumi" (attiecīgā locījumā).

2. Svītrot 8.1. apakšpunktu vārdus “villas, mežsargu mājas, lauku mājas”.

3. Papildināt ar 8.1 punktu šādā redakcijā:

“8.1 Atkritumu apsaimniekotājs samazina saistošo noteikumu 8.1. – 8.5. apakšpunktā noteikto nešķiroto sadzīves atkritumu izvešanas biežumu, nosakot divas reizes mazāku izvešanas biežumu attiecībā pret 8.1. – 8.5. apakšpunktā norādīto, ja atkritumu radītājs vai valdītājs iesaistās dalītās atkritumu savākšanas sistēmā, nodrošinot, ka īpašumā radītie atkritumi (bioloģiskie atkritumi, plastmasa, papīrs, metāla vai stikla iepakojums) tiek savākti dalīti vai kompostēti saskaņā ar šo noteikumu prasībām.”

4. Papildināt 15.4. apakšpunktu aiz vārda “apakšpunktos” ar vārdiem un skaitli “un 8.1 punktā”.

5. Papildināt ar 15.12., 15.13. un 15.14. apakšpunktu šādā redakcijā:

“15.12. izvietot bioloģisko atkritumu konteinerus pie daudzdzīvokļu mājām, kurās:

 15.12.1. ir vairāk kā 10 dzīvokļi;

 15.12.2. atrodas atkritumu radītāji, kas darbojas kādā no pārtikas piegādes ķēdes posmiem, ja šie atkritumu radītāji to pieprasa;

 15.13. izvietot konteinerus vieglajam iepakojumam pie daudzdzīvokļu mājām, kurās ir vairāk kā pieci dzīvokļi un pie kurām jau ir izvietoti atkritumu konteineri;

 15.14. izvietot konteinerus stiklam pie daudzdzīvokļu mājām, kurās ir vairāk kā 10 dzīvokļi un pie kurām jau ir izvietoti atkritumu konteineri.”

6. Papildināt ar 15.1 punktu šādā redakcijā:

“15.1 Tirdzniecības vietas (veikali, tirgus, tirdzniecības centri) ar platību virs 500 m2 un tirdzniecības vietai piegulošas autostāvvietas (sākot no vismaz 10 vietām, izņemot ielu malu stāvvietas), automazgātavas īpašnieki, apsaimniekotāji vai to pilnvarotas personas izveido atkritumu dalītās savākšanas punktu, nodrošinot vismaz vieglā iepakojuma un stikla atkritumu dalītu savākšanu. Degvielas uzpildes stacijas, kurās uz vietas ir operatori, īpašnieks, apsaimniekotājs vai tā pilnvarota persona nodrošina vieglā iepakojuma atkritumu dalītu vākšanu.”

7. Papildināt ar 20.16. apakšpunktu šādā redakcijā”

“20.16. Ja atkritumu apsaimniekotājs vai atkritumu radītājs vai valdītājs konstatē, ka savstarpēji noslēgtā Klienta atkritumu apsaimniekošanas līgumā nolīgtais atkritumu konteineru iztukšošanas reižu skaits noteiktajā laika periodā neatbilst faktiski radītajam atkritumu daudzumam, atkritumu apsaimniekotājam un atkritumu radītājam vai valdītājam ir jāvienojas par tādu konteineru iztukšošanas vai maisu savākšanas reižu skaitu, kas atbilst faktiskajai situācijai.”

8. Papildināt ar 21.1 punktu šādā redakcijā:

“21.1 Atkritumu dalītā vākšana veicama atbilstoši prasībām, ko noteicis atkritumu apsaimniekotājs.”

9. Papildināt ar 30.1 punktu šādā redakcijā:

“30.1 Atkritumu radītājiem, kas darbojas kādā no pārtikas piegādes ķēdes posmiem – primārā ražošana, pārstrāde un ražošana, pārtikas mazumtirdzniecība un citāda izplatīšana, restorāni un ēdināšanas pakalpojumi, ir pienākums dalīti vākt bioloģiskos atkritumus, kas rodas to saimnieciskās darbības rezultātā, un noslēgt līgumu ar atkritumu apsaimniekotāju par šo atkritumu izvešanu, ievērojot normatīvajos aktos un atkritumu apsaimniekotāja noteiktās prasības attiecībā uz šo atkritumu apsaimniekošanu. Bioloģisko atkritumu uzkrāšana veicama tādā veidā, kas nodrošina attiecīgā konteinera nepieejamību trešajām personām, kā arī grauzējiem, putniem un kaitēkļiem.”

10. Papildināt ar 32.1 punktu šādā redakcijā:

“32.1 Bioloģisko dārzu un parku atkritumu kompostēšanas vietu atļauts ierīkot daudzdzīvokļu dzīvojamās mājas pagalmā ne tuvāk par 1,5 m no zemes vienības robežas, izņemot gadījumu, ja saņemts blakus esošā zemesgabala īpašnieka saskaņojums, ievērojot, ka:

32.11. ir saņemta daudzdzīvokļu dzīvojamās mājas kopīpašnieku piekrišana;

32.12. kompostēšana nerada traucējumus trešajām personām un neapdraud vidi;

32.13. kompostēšanai atļauts izmantot tikai rūpnieciski ražotas šim nolūkam paredzētas kastes ar noslēgtām necaurredzamām malām un vāku;

32.14. uz komposta kastes tiek norādīts par kompostēšanas vietas uzturēšanu atbildīgās personas kontakttālrunis.”

11. Papildināt ar 43. punktu šādā redakcijā”

“43. Šo saistošo noteikumu 15.12. apakšpunkts stājas spēkā 2024. gada 1. septembrī.”

Priekšsēdētājs Gunārs Ansiņš